Κακαβιά Αγίας Γαλήνης
Λαχταριστή κακαβιά με σκορπίνα, μια παραδοσιακή συνταγή των γιαγιάδων της Αγίας Γαλήνης, ενός από τα ομορφότερα χωριά της Κρήτης.
1 σκορπίνα γύρω στα 2 κιλά ή άλλο ψάρι κατάλληλο για βραστό — ζητάμε από τον ψαρά μας να τη φιλετάρει, 2 κιλά πατάτες, κομμένες σε χοντρές φέτες, 1½ ποτήρι νερού χυμός λεμονιού, 1½ ποτήρι νερού ελαιόλαδο, 1 κρεμμύδι μεγάλο, κομμένο στα 4, αλάτι, πιπέρι φρεσκοτριμμένο
Για να ετοιμάσουμε κακαβιά Αγίας Γαλήνης ξεκινάμε απλώνοντας σε μια φαρδιά κατσαρόλα στον πάτο, μία στρώση πατάτες.Από πάνω βάζουμε μία στρώση φιλέτα ψαριού και πάλι από πάνω πατάτες.Στις άκρες παραχώνουμε τα κομμάτια κρεμμυδιού.Περιχύνουμε με το λεμόνι και το λάδι και αλατοπιπερώνουμε.Αν τα υγρά δεν σκεπάσουν τα υλικά, τότε προσθέτουμε λίγο ακόμα χυμό λεμονιού και ελαιόλαδο.Σκεπάζουμε με ένα πιάτο, για να μείνουν τα υλικά στη θέση τους όταν πάρουν βράση.Μαγειρεύουμε σε δυνατή φωτιά για περίπου 30 λεπτά.Το λεμόνι με το λάδι θα μετατραπούν σε ένα θαυμάσιο γαλάκτωμα και η σούπα θα γίνει κάτασπρη.Σερβίρουμε στα πιάτα ζωμό, ψάρι και πατατούλες.
Σκορπίνα,Ψάρι